Inverness Caledonian Thistle FC

Az Inverness Caledonian Thistle FC (rövidebben: Inverness CT vagy Caley Thistle) egy labdarúgóklub Skóciában. A jelenleg John Robertson edzette csapat a Skót Championship szerepel, miután 2017-ben kiestek a Skót Premiership. A csapat székhelye Inverness; stadionjuk is itt található, neve Caledonian Stadium. Klubtörténelem Az Inverness Caledonian Thistle FC 1994-ben jött létre, amikor egyesült két helyi csapat, a Caledonian FC és az Inverness Thistle FC. A helyi riválissal, a Ross County-val beneveztek a negyedosztályba, és kerek tíz év alatt felverekedték magukat az élvonalig. A Ross County jelenleg másodosztályú. Első szezonjukban hatodikak lettek a negyedosztályban, majd két évvel később megnyerték a ligát, és feljutottak a harmadosztályba. Itt két szezont töltöttek el, majd a második helyen végeztek, és feljutottak a másodosztályba. A 2003–2004-es szezon a klubtörténelem legsikeresebbjei közé tartozik. Először 2003 novemberében 2–0-ra legyőzték (Steve Hislop és David Bingham góljaival) az Airdrie Unitedot, és elhódították a Scottish Challenge Cup-ot. Majd bejutottak a Skót Kupa elődöntőjébe, és csak az 1–1-et követő megismételt meccsen kaptak ki 3–2-re a Dunfermline Athletictől a Hampden Parkban. A szezon utolsó napján aztán Paul Ritchie, David Bingham és Barry Wilson találataival 3–1-re legyőzték a St. Johnstone-t, így a Clyde-ot megelőzve megnyerték a bajnokságot, és kivívták a jogot az első osztályban való indulásra, ám akadt egy bökkenő: az akkori SPL-szabályok kikötötték, hogy csak olyan csapat szerepelhet az első osztályban, amelynek a stadionja legalább 10 000 férőhelyes - márpedig a Caledonian Stadiumre ez nem volt igaz. A klubvezetés tehát dilemma elé került: maradjanak inkább egy ligával lejjebb (mint egy évvel korábban a Falkik, vagy használják az Aberdeen 150 km-re lévő pályáját, hogy mégis feljussanak? Miután a szurkolókkal is tárgyaltak, a vezetők végül úgy döntöttek: megéri a sok utazás ellenére is feljutni. A 2004–2005-ös szezonközben azonban megváltoztatták a szabályokat, így a Caledonian Stadium (egy gyors felújítás után) már alkalmassá vált első osztályú meccsek lebonyolítására. A stadiont átnevezték 'Tulloch Caledonain Stadium' névre a két szektort 47 munkanap alatt kivitelező helyi építő cég után. A csapat első ténylegesen hazai meccsén Barry Wilson és az akkor játékos-edzőként tevékenykedő Craig Brewster góljaival 2–0-ra legyőzte a Dunfermline Athleticet. A klub első 10 évében összesen 11 alkalommal győzte le különböző kupasorozatokban esélyesebb ellenfeleit (köztük a Motherwellt és a Heartsot), és kiérdemelte az Óriásölő titulust. A legnagyobb győzelmeiket a Celtic ellen aratták: idegenben 3–1-re, majd később 1–0-ra győzték le a glasgow-iakat. Aztán viszont a Caley is feljutott a legjobbak közé, és maga is "óriás" lett... A klub 1000. gólját 2008. február 9-én szombaton Grant Munro csapatkapitány szerezte a St. Mirren elleni 1–1 alkalmával. Játékosok Jelenlegi keret Kölcsönben más csapatnál Korábbi és jelenlegi válogatott játékosok Richard Hastings Brian Kerr Marius Niculae Nicky Walker Thierry Gathuessi Duncan Shearer Davide Xausa Pavels Mihadjuks Gary McSwegan Menedzserek Sergei Baltacha (1994–1995) Steve Paterson (1995–2002) John Robertson (2002–2004) Craig Brewster (2004–2006) Charlie Christie (2006–2007) Craig Brewster (2007–2009) Terry Butcher (2009–) Sikerek Fontosabb sikerek Scottish First Division (1): 2003–2004 Scottish Third Division (1): 1996–1997 Scottish Challenge Cup (1): 2003–2004 Kevésbé jelentős sikerek Inverness Cup (7): 1995–96, 1997–98, 1998–99, 1999–00, 2001–02, 2004–05 North of Scotland Cup (2): 1999–00, 2007–08 North Caledonian League (2): 1994–95, 1997–98 Chic Allan Cup (2): 1994–95, 1998–99 Football Times Cup (1): 1998–99 PCT Cup (1): 1998–99 North Cup (1): 1999–2000 Külső hivatkozások Hivatalos honlap A BBC honlapján 'CaleyThistleOnline' - Szurkolói oldal A Soccerbase-en